จากการที่ศาลได้ดูหลักฐานเป็นซีดีบันทึกภาพและรายงานผลการสอบสวน จากคณะกรรมการสิทธิมนุษยชนแห่งชาติพบว่าเจ้าหน้าที่ของรัฐได้ทำการสลายการชุมนุมในขณะที่กลุ่มผู้ชุมนุมอยู่ในอาการโดยส่วนหนึ่งกำลังทำพิธีละหมาด และไม่ได้มีการนำอาวุธเข้ามาก่อความวุ่นวายแต่อย่างใด ถึงแม้เจ้าหน้าที่รัฐจะมีอำนาจกีดขวางการชุมนุมได้ตามกฎหมาย แต่ต้องเป็นช่วงที่บ้านเมืองอยู่ในสภาวะสงคราม หรือมีการประกาศกฎอัยการศึก แต่ในช่วงที่มีการสลายการชุมนุมนั้นบ้านเมืองไม่ได้อยู่ในสภาวะดังกล่าว การสลายการชุมนุมของเจ้าหน้าที่จึงถือเป็นการละเมิดสิทธิเสรีภาพการชุมนุมโดยสงบของประชาชนตามที่รัฐธรรมนูญกำหนดนายบรรจง นะแส ผู้อำนวยการโครงการพัฒนาทรัพยากรชายฝั่งทะเลภาคใต้ 1 ใน แกนนำคัดค้านโครงการก่อสร้างท่อก๊าซและชุมชนแยกก๊าซธรรมชาติไทย-มาเลเซียในฐานะผู้ยื่นฟ้อง กล่าวว่า คำพิพากษาของศาลปกครองครั้งนี้นับเป็นชัยชนะของภาคประชาชนที่ได้ร่วมกันต่อสู้เพื่อปกป้องและคุ้มครองทรัพยากรธรรมชาติของประเทศชาติไว้ อีกทั้งเป็นการพิสูจน์ให้เห็นแล้วว่าการเคลื่อนไหวของภาคประชาชนเป็นไปโดยบริสุทธิ์และสงบ ไม่ได้มีเจตนากระทำการด้วยความรุนแรงอย่างที่ถูกกล่าวหา
ใครเป็นผู้ยื่นฟ้องศาลปกครองเพื่อปกป้องและคุ้มครองทรัพยากรธรรมชาติของประเทศชาติ 
นายบรรจง นะแส